स्वयं की प्रवृत्तियों की जांच करिए स्वयं को अलग करने का निर्णय लेना नियंत्रण की आवश्यकता को समझना कंट्रोल फ़्रीक का रचनात्मक प्रत्युत्तर देना
कभी कभी आपको बौसीपन या शिकायतें उन चीज़ों के कारण झेलनी पड़ती हैं जो आपने की होती हैं। यह किसी प्रकार के जोड़ तोड़ वाले नियंत्रक व्यवहार के लिए बहाना नहीं है। बल्कि यह चीज़ों को उचित परिप्रेक्ष्य में रखने या यह स्वीकार करने के लिए है कि ऐसे भी समय आते हैं जब आप किसी को चिढ़ा देते हैं! यदि आप बौसिंग की जड़ तक पहुँचना चाहते हैं, तो अपना मूल्यांकन ईमानदारी से करिए। ये कुछ चीज़ें हैं जिनको आप ध्यान में रख सकते हैं:   क्या आपने ऐसा कुछ किया है (या नहीं किया है) जिसके कारण यह नियंत्रक मनोभाव उत्तेजित हुआ हो? जैसे कि, यदि आप नियमित रूप से अपना कार्य समय पर नहीं कर पाते हैं, या अपना कमरा साफ़ नहीं रखते हैं, तब आपको आश्चर्य नहीं होना चाहिए यदि आपका भुगतान बौसी तरह से किया जाये या कोई अधिकार प्राप्त व्यक्ति आपके लालन पालन पर प्रश्न उठाए। बौसी लोग अक्सर अपनी बौसी प्रवृत्ति को तब और बढ़ावा दे देते हैं, जब उन्हें लगता है कि उनकी सहायता नहीं हो रही है। विशेष तौर पर, बौसी लोगों के लिए निष्क्रियता पूर्वक आक्रामक व्यवहार साँड को दिखाये जाने वाले लाल कपड़े की तरह होता है – इससे वे और अधिक कंट्रोलिंग हो जाते हैं, क्योंकि उन्हें गुप्त प्रत्युत्तर परेशान कर देते हैं। बौसी व्यक्ति को छुपे हुये तरीक़े से कमज़ोर करने से अच्छा है कि अपने असंतोष को ज़ाहिर किया जाये और स्वयं को दृढ़तापूर्वक प्रस्तुत किया जाये। जब बात बौसीपन की होती है तब कोई भी दूध का धुला नहीं है – हम सभी में जीवन के विभिन्न समयों पर दूसरों पर बॉस करने की प्रवृत्ति होती ही है। यह तब हो सकता है, जब आपको किसी चीज़ के संबंध में विस्तार से पता हो, या जब आप सत्ता की स्थिति में हों, या तनाव अथवा परेशानी के कारण यूं ही आमतौर से थोड़ा अधिक ज़बरदस्त महसूस कर रहे हों। अपने इस अनुभव की याद का उपयोग उस व्यक्ति को समझने में, तथा उसके व्यवहार के कारणों का तर्क जानने में करिए जो लगातार बौसी बना रहता है। जब भी आपमें बौसीपन की भावना उत्पन्न हो, तब दूसरों के प्रति अधिक संवेदनशील होने का प्रयास करिए – उनकी प्रतिक्रियाएँ देखिये। यह करने से आप उन भावनाओं से निबट पाना सीख लेंगे जो उन लोगों के मन में अक्सर उठा करती हैं जो लोगों को नियंत्रित करते रहते हैं। इस मामले की चर्चा (निजी तौर पर) किसी तीसरे, असम्बद्ध पक्ष से करके, आप शायद यह कर सकते हैं। सुनिश्चित करिए कि आप किसी ऐसे व्यक्ति का चयन करें, जिस पर इस जानकारी के लिए विश्वास किया जा सकता हो, जो समझ सकता हो कि ऐसी समस्याओं से कैसे निबटा जाता है और जो आपको इतनी भली भांति जानता हो कि आपको ठीक ठीक फ़ीडबैक दे सके। कोई भी पूरी तरह से अच्छा या बुरा नहीं होता है; प्रत्येक की अपनी क्षमताएँ और कमज़ोरियाँ होती हैं। जब आप अपने बारे में सच सच जान जाएँगे (अच्छा या बुरा), आप कंट्रोल फ़्रीक की भावनात्मक धारणाओं और विचारों से मूर्ख नहीं बनेंगे। आपको कैसा लगेगा, चाहे वह कार्यस्थल पर हो या संबंध में, इससे आप यह भली भांति जान सकते हैं कि बौसी व्यक्ति की वास्तविक अपेक्षाएँ कितनी तर्कसंगत हैं। यदि आपकी पीठ पर कोई व्यक्ति सहारा देने के लिए है, तब आपको पता चलेगा कि आपके पास भयभीत होने का तो कोई कारण है ही नहीं और कंट्रोलिंग व्यक्ति वास्तव में, अविवेकी है। सदैव ही दूसरे काम और दूसरे लोग उपलब्ध हैं जिनके साथ स्वस्थ संबंध बनाए जा सकते हैं। यदि स्थिति असह्य है तो स्वयं को यंत्रणा मत दीजिये; उसके स्थान पर बाहर निकलने का रास्ता खोजिए। किसी को भी अपने जीवन को “नियंत्रित” मत करने दीजिये। यह आपका जीवन है। इसे मत भूलिए। चाहे आपको लगता हो कि आपको कभी भी दूसरी नौकरी नहीं मिलेगी, परंतु यदि आप विषैले वातावरण में हैं तो, आपके लिए अपने मानसिक स्वास्थ्य के हित में उसे छोड़ देना ही बेहतर है। किशोरों को, जिन्हें निकल जाने के लिए उतना बड़ा होने की प्रतीक्षा करनी ही है, स्वयंसेवा का कार्य, खेल कूद की गतिविधियां, कोई काम, या ऐसी कोई चीज़ ढूंढनी चाहिए जिससे कि वे घर के बाहर निकल सकें। अपने माता पिता से अनुरोध करिए कि वे आपको कॉलेज जाने के लिए, यदि संभव हो तो, आर्थिक सहायता करें, और फिर बाहर के कॉलेजों में आवेदन करिए। यदि वे इसपर तर्क करें तो उन्हें यह स्पष्ट करिए कि जिस कॉलेज में आप जाना चाहते हैं केवल वही “क ख ग” की पेशकश कर रहा है (कोई यथार्थवादी तथा तार्किक चीज़ ही कहिए)। कंट्रोल फ़्रीक्स ऐसे भय और असुरक्षाओं से बिंधे होते हैं, जिनके कारण वे सदैव असुरक्षित एवं अप्रसन्न रहते हैं। वे अपने लिए संपूर्णता की खोज करते हैं, अर्थात ऐसी चीज़, जो कि न केवल कठिन होती है, बल्कि अक्सर अप्राप्य भी। उनकी यह समझ पाने की अक्षमता कि असफलता जीवन चक्र का एक भाग है, उनके सम्पूर्ण रूप से निपुण मनुष्य बनने की क्षमता को विकसित होने में हानि पहुंचाती है तथा भावनात्मक रूप से उन्हें बौना कर देती है; जो कि एक दुखदायी स्थिति है, जिसमें वे फंसे रहते हैं। आपकी जो भी परिस्थिति हो, आप छोड़ सकते हैं और अपने लिए प्रसन्नता प्राप्त कर सकते हैं, परंतु जब तक वे विचारधारा बदलने का विकल्प नहीं चुनते हैं, अपने जीवन में कभी भी शांति नहीं प्राप्त कर सकते हैं। प्रसन्नता खोजने का अर्थ हमेशा छोड़ देना ही नहीं होता है। आप किसी ऐसे शौक़ का चयन कर सकते हैं जिसमें समय लगता हो, धर्म की राह चुन सकते हैं ताकि आपको कंट्रोल फ़्रीक के साथ कम समय व्यतीत करना पड़े। यह आवश्यक नहीं है कि याद रखिए कि आपके संबंध में उनकी धारणाएँ आपके आत्मसम्मान को नीचा करें। “स्वयं” पर एकाग्रचित्त होइए और याद रखिए कि आप कंट्रोलिंग व्यक्ति के परिवर्तन के लिए उत्तरदायी “नहीं’ हैं। अधिक संभावना यही है कि वह क्षतिग्रस्त हुआ है। स्वयं पर दया करिए। यदि आप कंट्रोल फ़्रीक के नियंत्रण में रह रहे हैं, तब शायद उसने आपको यह विश्वास दिला दिया होगा कि आप मूल्यहीन हैं; वह ऐसा केवल इसलिए करता है कि आप उसे छोड़ कर कहीं और न चले जाएँ। इस मूल्यहीनता की बात पर एक मिनट के लिए भी विश्वास मत करिए। कंट्रोल फ़्रीक लोगों को अपने संबंध में असुरक्षित बनाना पसंद करते हैं। उनकी तरकीबों पर विश्वास मत करिए। स्वयं को धीरे धीरे अलग करना शुरू करिए। अपना मूल्य पहचानिए; यह आपके लिए संभव है।  अपने विश्वास का पुनर्निर्माण करने में ऐसे लोगों के साथ समय बिताकर, जो आपको अपने बारे में अच्छा महसूस कराते हैं तथा जिन्हें आपको नियंत्रित करने की आवश्यकता नहीं महसूस होती है, आप बहुत ही सफल हो सकते हैं। ऐसी चीज़ें करिए जिनसे आपको अपने मूल्य और क्षमताओं का एहसास हो। यह हो सकता है कि कंट्रोल फ़्रीक ने आपको ऐसा महसूस कराया हो कि आप कुछ भी ठीक से नहीं कर सकते हैं। ऐसे कामों को करने के लिए समय निकालिए जिन्हें कर पाने का आपको विश्वास हो, चाहे योग साधना करनी हो या वार्षिक रिपोर्ट लिखनी हो। इस परिस्थिति में या तो काम पर/रूमानी संबंध में रहने और बने रहने की योजना बनाइये या छोड़ने की, परंतु एक समय सीमा तय कर लीजिये, ताकि आपको लग सके कि मामले पर आपका भी कुछ नियंत्रण है। यदि आप कंट्रोल फ़्रीक के साथ रह रहे हों, तब चीज़ों को युक्तिपूर्वक तथा सावधानी से सुलझाने का प्रयास करिए। वाद विवाद को बढ़ावा मत दीजिये; जो भी आप महसूस करते हों, उसे प्रभावी रूप से तथा धैर्य के साथ साझा करिए। आपको नियंत्रण में रहने की आवश्यकता नहीं है; याद रखिए कि आपको मनमानी करने का अधिकार है। अंततोगत्वा, कभी कभी चले जाना ही आपके लिए एकमात्र रास्ता होता है, विशेषकर तब, जब अपनी बातें दृढ़ता से कहना और मुक़ाबला करना आपके लिए कोई बेहतर परिणाम नहीं प्रस्तुत कर पाता है। इस बीमारी से ग्रस्त लोगों में परिणामों को, तथा कभी अन्य लोगों को भी, नियंत्रित करने की आवश्यकता होती है। वे स्वयं को नियंत्रण से बाहर समझते हैं तथा किसी अन्य को नियंत्रित करने का प्रयास करते रहते हैं। वे असाफलताओं से, विशेषकर अपनी, भयभीत रहते हैं तथा उनकी यह भी समझ में नहीं आता कि जब चीज़ें सही नहीं होंगी, तब उसका परिणाम क्या होगा। उनके अन्तर्मन में भय या अपनी सीमाओं के संबंध में (अकसर अनजानी), ग्रंथियां होती हैं, सम्मान नहीं पाने की चिंता होती है, और उनके मन में, अपने द्वारा दिये गए कार्य की, दूसरे के द्वारा उसको पूर्ण कर पाने की क्षमता के संबंध में अविश्वास होता है।  कंट्रोल फ़्रीक को यह विश्वास कभी नहीं हो सकता है कि कोई और किसी कार्य का निष्पादन उनसे बेहतर भी कर सकता है। और ऐसे समय में जबकि हमें बिना पूरे कारण बताए, कुछ न कुछ करने के लिए लगातार कहा जाता है, (आजकल मिलने वाले उन सब नियमों और क्षमा याचनाओं तथा वार्निंग के बारे में सोचिए), कंट्रोल फ़्रीक इसी खाली स्थान को भर देने का प्रयास करता है, और ऐसा दिखाता है कि वही एक मात्र अधिकारी है, चाहे उसे तथ्य की समझ हो या न हो (और अफ़सोस तो यह है कि अक्सर नहीं ही होती है)। कंट्रोलिंग या बौसी व्यक्ति के मूल गुणों में दूसरों के प्रति अविश्वास, आलोचना करने की आदत, श्रेष्ठता की भावना (दंभ), तथा सत्ता की इच्छा सम्मिलित होती है। उन्हें ऐसा लगता है कि उन्हें वे चीज़ें मिलनी चाहिए, दूसरे लोग जिनके पात्र नहीं हैं, और उन्हें यह भी लगता है कि उन्हें दूसरों के साथ समय बिताने, तथा उनके प्रति सम्मान प्रदर्शित करने की आवश्यकता नहीं है। कभी कभी तो वह व्यक्ति केवल कंट्रोल फ़्रीक होता है, परंतु ऐसे भी समय आते हैं जब उसकी नियंत्रण की आवश्यकता एक चिढ़ाने वाली व्यक्तिगत आदत से आगे बढ़ जाती है। कंट्रोलिंग या बौसी लोग शायद किसी व्यक्तित्व विकार से ग्रस्त हो सकते हैं, (संभवतः नार्सीसिस्टिक व्यक्तित्व विकार या असामाजिक व्यक्तित्व विकार) जो कि बचपन/जवानी के उन अनुभवों से आता है, जिन्हें वे स्पष्टतः सुलझा नहीं पाये होते हैं। यदि बौसी व्यक्ति वास्तव में किसी व्यक्तिगत विकार से ग्रस्त हो, तो उससे निबटने का सर्वश्रेष्ठ तरीक़ा यही है कि उसे कोई मदद दिलवाई जाये।  यदि आपको संदेह है कि मामला यही है, तब विकार की ठीक ठीक पहचान करने के लिए किसी विशेषज्ञ की आवश्यकता पड़ेगी। परंतु, आपको यह मालूम होना चाहिए कि ऐसा व्यक्ति जो नियंत्रण अपने हाथों में रखना चाहता है, उसके लिए यह स्वीकार करना कठिन होगा कि उसे इस आकलन की आवश्यकता है। अंततोगत्वा, इस व्यक्ति को अपनी नियंत्रक प्रवृत्तियों का एहसास करना होगा और उनके संबंध में कुछ करने की इच्छा भी करनी होगी। अधिकांश व्यक्ति जो कि कंट्रोलिंग और बौसी प्रकार के होते हैं, अपनी समस्याओं के लिए दूसरों को आरोपित करना पसंद करते हैं। साथ ही, आप सदैव ऐसी परिस्थिति में नहीं भी हो सकते हैं, जब आप उसे विशेषज्ञ की सहायता लेने का सुझाव दे सकें। जैसे कि, यदि वह व्यक्ति आपका उच्चाधिकारी या परिवार का कोई बड़ा बूढ़ा हो, तो आप उसे ऐसा सुझाव देने की परिस्थिति में नहीं हो सकते हैं। बौसी या कंट्रोलिंग प्रकार के व्यक्ति ऐसे माता पिता जैसे लगते हैं जो कभी समझौता करना ही नहीं चाहते। वे अक्सर बिना शिष्टता का प्रयोग किए, या किसी अन्य प्रकार के शिष्टाचार के, ऐसी उक्तियों का उपयोग करते हैं, “अभी करो!”, “मैं बॉस हूँ, जो मैं कहता हूँ वही करो”, या “शुरू हो जाओ”। यदि आप ऐसे व्यक्ति के आस पास एक बच्चे जैसा महसूस करते हैं, तब तो यह समझा ही जा सकता है कि यह व्यक्ति आपको और/या आपकी परिस्थितियों को नियंत्रित करने का प्रयास कर ही रहा है। संभव है कि अपनी क्षमताओं को आपसे ऊपर दिखाने के लिए यह आपके कौशल, अनुभव तथा अधिकारों की उपेक्षा कर दे। कंट्रोलिंग प्रकार के व्यक्तियों को यह लगता है कि वे दूसरों पर अधिकार जमाने और स्वामित्व रखने के हक़दार हैं। इससे उन्हें अपने बारे में अच्छा लगने में सहायता मिलती है। उन परिस्थितियों में भी, जहां उस व्यक्ति का आप पर अधिकार होता है, (जैसे कि अध्यापक, प्रवर्तन अधिकारी या बॉस), सत्ता दिखाने के तरीक़े से उनकी नियंत्रक प्रवृत्तियों का पता चलता है। यदि वे असम्मानजनक हैं, लहज़ा अक्खड़, पुशी, तथा तानाशाही का है, तब यह इस बात का स्पष्ट द्योतक है कि वह व्यक्ति निवेदन, समझौते, या सम्मान के स्थान पर नियंत्रण कर रहा है। वे लोग जो सत्ता धारण करते हैं, अच्छे नेता, या प्रबन्धक तभी हो सकते हैं, जब वे उनके प्रति सम्मान दिखाएँ जो उनके मार्गदर्शन में हैं। इसमें उदाहरण या सुझाव के द्वारा निर्देशन करना, आप पर विश्वास करना, तथा आपको ज़िम्मेदारी सौंपना शामिल हैं। यह व्यक्तित्व का वह प्रकार होता है, जो निरंतर “शिकायत करता रहता है” तथा बार बार यह बताता है कि “यदि आप यह नहीं करेंगे तो, आसमान ही गिर पड़ेगा”; यह आपसे माधुर्य से भी कहा जा सकता है, इस अपेक्षा से कि आप इस बार बार की शिकायत से याद दिलाने के लिए आभारी होंगे। वे इस बात को तर्कपूर्ण बता सकते हैं जिससे आपको लगे कि आप कितने अविवेकी हैं। यदि आपको लगता है कि आपके ऊपर बिना आपसे सलाह लिए “आपके भले के लिए” निर्णय थोपे जा रहे हैं, और आपसे प्रसन्न रहने की अपेक्षा की जा रही है, तब शायद आप किसी दयालु तानाशाह के हत्थे चढ़ गए हैं। अनेक कंट्रोलिंग व्यक्तियों में समानुभूति की कमी होती है और अक्सर उन्हें दूसरों के प्रति प्रयुक्त अपने शब्दों या कृत्यों का या तो एहसास ही नहीं होता है (या परवाह नहीं होती है) कि उनका दूसरों पर क्या प्रभाव पड़ता है। यह असुरक्षा की भावना (जिसका प्रदर्शन श्रेष्ठता तथा शक्ति प्रदर्शन) या अप्रसन्नता के कारण भी हो सकता है। यह पूरी तरह से दंभ का संकेत भी हो सकता है। आपको सदैव स्वयं को इस कंट्रोलिंग व्यक्ति के समकक्ष समझना चाहिए, चाहे उसका व्यवहार कुछ और ही क्यों न दिखाता रहे। यह आपकी भलाई के लिए महत्वपूर्ण है। कंट्रोल फ़्रीक, विशेषकर यदि वह परिवार का कोई सदस्य हो, आपके आत्म-सम्मान को बुरी तरह आहत कर सकता है। चाहे वह व्यक्ति आपको कितना ही बुरा क्यों न महसूस कराये, स्वयं को याद दिलाते रहिए, नियंत्रक प्रवृत्ति उसकी समस्या है, आपकी नहीं। यदि आप कंट्रोल फ़्रीक को अपने मन मस्तिष्क पर हावी हो जाने देंगे तब तो वह जीत ही जाएगा। याद रखिए कि आप विवेकशील हैं और कोई व्यक्ति क्या कर सकता है और क्या नहीं, इस संबंध में आपकी अपेक्षाएँ तर्कसंगत हैं। दूसरे व्यक्ति की तर्कहीन मांगों को किसी भी प्रकार से अपनी कमी मत समझिए। यदि आपको इसकी आदत नहीं है, तब यह आसान नहीं होगा, मगर यह एक ऐसा कौशल है जिसका अभ्यास किया जा सकता है, और वह बौसी व्यक्ति शायद प्रयास के लिए एक बढ़िया लक्ष्य हो सकता है। नियंत्रक व्यक्ति के लिए यह जानना आवश्यक है कि आप नियंत्रित होना बर्दाश्त नहीं करेंगे; आप जितने अधिक समय तक उसको होने देंगे, उतना ही अधिक यह एक स्थापित पैटर्न बनता जाएगा और यह भी माना जाने लगेगा कि यह आपको स्वीकार्य है।  कंट्रोलिंग व्यक्ति से अपनी चिंताएँ बताने के लिए अकेले में मिलिये। इस बात को सार्वजनिक मसला मत बना दीजिये। उस व्यक्ति को बौसी कह कर अपमानित मत करिए; बातचीत को इसी पर केन्द्रित रहने दीजिये कि नियंत्रक व्यवहार किस प्रकार से आपको प्रभावित कर रहा है। जैसे कि, यदि आपका लगता है कि बॉस आपके कौशल को पहचाने बिना सदैव आपको बताता रहता है कि क्या करना चाहिए, तब शायद आप कह सकते हैं, ‘’’’मैं इस पद पर पाँच साल से काम कर रहा हूँ और अपने काम में अच्छा भी हूँ। मगर जब आप मुझसे परिणाम इसलिए मांगते हैं ताकि आप उन पर फिर से काम कर सकें, तब मुझे लगता है कि मेरी योग्यताओं की उपेक्षा की जा रही है और मेरे कार्यों का उचित मूल्यांकन नहीं हो रहा है। मूलतः मुझे लगता नहीं कि जिस काम को करने के लिए मैं भली भांति प्रशिक्षित हूँ, उसे करने के लिए मुझ पर विश्वास किया जा रहा है और मैं अपमानित हो रहा हूँ। मैं चाहूँगा कि मुझसे सम्मान के साथ बातें की जाएँ और मुझे उचित सम्मान दिया जाये।‘’’’ चाहे आपको अंदर से चीख़ने का मन ही क्यों न कर रहा हो, कंट्रोल फ़्रीक के साथ शांति और धैर्य के साथ व्यवहार करना महत्वपूर्ण है। नाराज़ होने से भी काम नहीं चलेगा। जब यह पता हो कि व्यक्ति थका हुआ, तनाव में या बीमार है, तब उससे दूर ही रहना सहायक होगा। यदि आप भड़कने लगेंगे तब बौसी व्यक्ति का व्यवहार और भी तीव्र हो जाएगा। गहरी सांसें लेना, आक्रामक भाषा के प्रयोग से बचना, और अपनी आवाज़ को स्थिर और संतुलित रखना महत्वपूर्ण है।  यदि आप स्पष्ट रूप से भड़के हुये या परेशान दिखेंगे तब उस व्यक्ति को लगेगा कि उसने आप पर विजय प्राप्त कर ली है, और इससे उसके व्यवहार को और भी बढ़ावा मिलेगा। आपके घबराने या नाराज़ होने से बौसी व्यक्ति को यह लगने लगेगा कि आप कमज़ोर हैं या आपको सरलता से नियंत्रित किया जा सकता है। आप यह तो नहीं दिखाना चाहते हैं, अन्यथा आप पर और भी अधिक लक्ष्य किया जाएगा। कभी कभी सबसे अच्छा तो यह हो सकता है कि आप इस व्यक्ति से यथासंभव बचे ही रहें। कभी कभी व्यक्ति से उसके व्यवहार के बारे में बातें करने से, और आपको उससे कैसा लगता है, यह बताने से, उस व्यक्ति को अपने व्यवहार को समझने में, तथा ऐसी योजना बनाने में जिससे कि आप दोनों एक साथ और मिलजुल कर काम कर सकें, सहायता मिलती है, परंतु कभी कभी ऐसा लगता है कि उस स्थिति से हट जाना ही उचित है। हालांकि, यह उस व्यक्ति पर निर्भर करता है, जिससे आप बचना चाहते हैं, परंतु इन चीज़ों का ध्यान रखिए:   यदि वह व्यक्ति आपके परिवार का कोई सदस्य हो तो प्रयास करिए कि आप उसकी राह में न आयें। कभी कभी ऐसा लग सकता है कि कंट्रोल फ़्रीक को ख़ुश करने का कोई तरीक़ा नहीं है। यह व्यक्ति आपकी हर बात की आलोचना करेगा, और उसको व्यक्तिगत रूप से न ले पाना बहुत ही कठिन होगा। यह आपको अत्यंत नाराज़ कर सकता है और आपकी भावनाओं को भी चोट पहुंचा सकता है। “सबसे बुरी” चीज़ जो आप इस व्यक्ति के साथ कर सकते हैं, वह है उससे लड़ना, क्योंकि यह केवल समय की बरबादी है। बिना सहायता के वे न तो बदलेंगे और न बदल सकते हैं। स्वयं को याद दिलाइए कि उनका यह नियंत्रक व्यवहार उनका इस समस्या से निबटने का अपना तरीक़ा है, न कि आपका अवमूल्यन – यह उनकी गहन समस्या है, न कि आपकी। यदि कोई व्यक्तिगत संबंध दूसरे व्यक्ति के नियंत्रक व्यवहार के कारण अपमानजनक है तो, आपको उसे छोड़कर चले जाना चाहिए। इस व्यक्ति को बताइये कि आपको उससे छुटकारा चाहिए और जीवन में आगे बढ़ जाइए। वे लोग जो हिंसा तथा अपमानजनक युक्तियों का उपयोग करते हैं, बिना लंबे इलाज के ठीक नहीं होंगे। यदि आप किशोर हैं, तब हर समय स्वीकार्य बने रहने का प्रयास करिए और सदैव व्यस्त रहिए। आप दूर रह सकते हैं, तथा खेलकर या पढ़ाई करके तथा अच्छे ग्रेड्स लाकर घर से बाहर जा सकते हैं। उन्हें बताइये कि आप उनके साथ घूम फिर कर, या बातें करके ख़ुश होंगे परंतु आप पढ़ाई में, खेल में, या स्वयं सेवा आदि में व्यस्त हैं। अच्छे बहाने बनाइये। फिर जाकर ऐसे अच्छे लोगों को खोजिए जिनसे मिलकर आपको अपने बारे में अच्छा लगे। केवल अपने लिए उच्च तथा यथार्थवादी लक्ष्य निर्धारित करिए और उन्हें प्राप्त करिए। कंट्रोल फ़्रीक जब तनाव में होता है, तब उसके पास उससे निबटने का कोई कौशल नहीं होता और तभी वह लोगों को सताता है। उन्हें लगता है कि किसी भी काम को जितना अच्छा वे कर सकते हैं, कोई दूसरा नहीं कर सकता। वे इस दलदल में इसलिए धंस जाते हैं, क्योंकि उन्होने अपने सामर्थ्य से अधिक बोझ उठा लिया होता है और तभी वे टूट पड़ते हैं। उनके मनोभावों के परिवर्तन के संबंध में सावधान रहिए और तैयार रहिए। यदि आप बौसी व्यक्ति की परेशानी के स्तर को बढ़ता हुआ देख पाएंगे तभी आपको पता चलेगा कि तब वह कहीं अधिक कंट्रोलिंग क्यों हो रहा है। सक्रिय रूप से यह समझ पाने से कि कब वह व्यक्ति नियंत्रण के बाहर जा रहा है और उसके कुछ काम को बाँट लेने की पेशकश करना मात्र ही शायद उसके बौसीपन को कम कर सकता है। जैसे कि, शायद आपने ध्यान दिया हो, कि जब आपका बॉयफ्रेंड तनाव में होता है, तब वह बहुत ही चिड़चिड़ा और नियंत्रक हो जाता है। यदि किसी दिन वह आने वाले दिनों में कार्यस्थल पर कोई प्रस्तुति करने के कारण अत्यधिक तनाव में दिखाई पड़े, तब यह स्वीकार कर कि वह कितना थका हुआ और तनाव में है तथा यह आश्वासन देकर कि वह बहुत उत्तम प्रस्तुति करेगा, आप उसके मनोबल को बहुत बढ़ा सकती हैं। अति मत करिए और यह भी ध्यान रखिए कि चिड़चिड़ा वह तब भी सकता है, मगर यह जान लीजिये कि इस छोटे से आश्वासन से परेशानी का दबाव कुछ कम होने में सहायता मिल सकती है। यह असंभव लग सकता है परंतु “आपके” द्वारा नियंत्रण अपने हाथ में लेने का यह एक उपयोगी तरीक़ा हो सकता है, विशेषकर तब जबकि आपके पास प्रतिदिन इस व्यक्ति से मिलते रहने के अलावा कोई अन्य विकल्प न हो। शायद आप यह सोच सकते हैं कि, ‘’’’मेरी बॉस वास्तव में कंट्रोलिंग तथा रोबीली है, परंतु इसका लाभ यह है कि वह ग्राहकों के साथ आकर्षक है, और बहुत सा व्यापार लेकर आती है। वह फ़लाना काम करने में तब तक अत्यंत कुशल है, जब तक कि हम उसे ढिकाने से दूर रखने का प्रबंध कर लेते हैं।‘’’’ नकारात्मक पहलुओं से दूर रहने, तथा ऐसे रास्ते ढूँढने का प्रयास करिए जिनमें आप वह कर सकें जो करने की आवश्यकता हो। अच्छे पहलू को देखने के लिए शायद सृजनात्मकता की आवश्यकता हो सकती है, मगर आप पाएंगे कि बौसी व्यक्ति जो आपको समझ पाएगा तथा अपनी ही बात को सही समझ कर अपनी तूती बजाता रहता होगा, अपने परेशानी से भरे दिमाग में आपको ख़तरा समझना बंद कर देगा। जब नियंत्रक व्यक्ति विश्वास का प्रदर्शन करे तब उसपर ध्यान दीजिये। यदि बौसी व्यक्ति आप पर विश्वास दिखाता है, सम्मान देता है, या थोड़ी ज़िम्मेदारी भी देता है, उसपर कूद पड़िए और प्रशंसा करिए। अच्छी बातों पर ध्यान देकर, और खुले आम उनको स्वीकार करके, नियंत्रक अभिशाप शायद अंदर से इतना प्रसन्न हो जाये कि फिर से वही करना चाहे। जैसे कि, ऐसा कुछ कहिए: ’’’’इस कार्य के लिए मुझ पर विश्वास करने के लिए धन्यवाद।‘’’’ इससे नियंत्रक व्यक्ति को अच्छा लगेगा और शायद लगाम ढीली छोड़ने में सहायता मिलेगी। यदि आप एक विचारशील व्यक्ति हैं, रचनात्मक व्यक्ति हैं, या समस्याएँ सुलझाने वाले व्यक्ति हैं, तब कंट्रोलिंग व्यक्ति के साथ काम करने से कुचले जा सकते हैं। ऐसा लग सकता है कि आप विचारों, समाधानों का सुझाव देते हैं या आने वाले परिणामों की चेतावनी देते हैं, जिनकी खुले आम उपेक्षा होती है या शायद अपमान भी। उसके बाद देखते ही देखते आपका विचार या समाधान “उसकी” उपलब्धि की तरह, हफ़्तों या महीनों के बाद, प्रस्तुत की जाती है। किसी प्रकार से आपने जो कहा था, वह बात समझ तो ली गई; केवल आप स्वीकारे नहीं गए। अफ़सोस तो यह है कि यह निराश करने वाला व्यवहार, कंट्रोल फ़्रीक्स में आमतौर पर होता ही है।  यह जो भी है, उसी के लिए उसे स्वीकार करिए। कभी कभी किसी विचार या समाधान का आ जाना, उसके कभी नहीं आने से कहीं अच्छा होता है। इस परिस्थिति में, मुस्कुरा कर, अपने समूह, संस्था या कंपनी के भले के लिए इसे स्वीकार कर लीजिये। परिणाम का समर्थन करिए और इसे व्यक्तिगत रूप से मत लीजिये। इस विषय पर बात को दबा मत रहने दीजिये। यह जोख़िम भरा हो सकता है और संदर्भ, समूह की गतिशीलता, और व्यक्ति पर निर्भर करेगा। यदि आपके लिए यह स्पष्ट करना अत्यंत महत्त्वपूर्ण हो कि आपने ही पहले इसके बारे में सोचा था, तब आपको दृढ़ तथ्यों के उपयोग का प्रयास करना चाहिए, जैसे कि, ‘’’’ओह वही विचार जिसकी चर्चा हमने पिछले दिनों मई 2012 में की थी और जिसके प्रोटोटाइप रेखाचित्र अभी भी मेरी फ़ाइल में हैं। मैं समझता था कि इसके विकास में हमारी टीम को सम्मिलित किया जाएगा और मुझे ठीक से याद है कि हमने इसे नोट भी किया था। मुझे थोड़ी निराशा यह जानकार है कि हम पहली बार इसके बारे में तब सुन रहे हैं जबकि यह परीक्षण की अवस्था में आ चुकी है। परंतु, यह सब कहने के साथ ही, अब चूंकि यह आ ही गई है, हम इसके परीक्षण में सहायता के लिए उपलब्ध हैं।’’’’ रेकॉर्ड्स को संभाल कर रखिए। यदि आपको वास्तव में यह सिद्ध करने की आवश्यकता है कि “आप” ही के मन में यह विचार सबसे पहले आया था, तब रेकॉर्ड्स को भली भांति संभाल कर रखिए ताकि यदि बात इस पर आ जाये तो आप उनका उपयोग अपने बचाव में कर सकें। यदि आपके इनपुट कार्यस्थल पर उपेक्षित रहते हैं या उनको आपसे ले लिया जाता है, तब नए सुझाव देना छोड़ दीजिये। शांति बनाए रखने के लिए बस सहमति जताते रहिए, और कंट्रोल फ़्रीक को अपने बारे में चिंतित न होने दीजिये। आपको उन्हें लगातार यह आश्वस्त करने की आवश्यकता हो सकती है कि वे ही “बॉस” हैं और आपको अपनी नौकरी की चिंता है। यदि संभव हो, तो नई नौकरी ढूँढना शुरू लार दीजिये।
बौसीपन में अपनी भूमिका देखिये: स्वयं की बौसी प्रवृत्तियों पर ध्यान दीजिये: सीखिये कि कैसे ईमानदारी से अपनी क्षमताओं और असफलताओं का अध्ययन किया जा सकता है: जान लीजिये कि आपका जीवन महत्त्वपूर्ण है: क्षमा करने का चयन करिए: अपने विश्वास का पुनर्निर्माण शुरू करिए: निर्णय करिए कि अब क्या करना है: समझिए कि क्यों कोई व्यक्ति कंट्रोल फ़्रीक हो जाता है: देखिये, कि क्या इस कंट्रोलिंग व्यक्ति को व्यावसायिक सहायता की आवश्यकता है: समझिए, कि कंट्रोलिंग व्यक्ति कैसे दूसरों को प्रभावित करता है: ध्यान रखिए कि “अच्छे” लोग भी बौसी या कंट्रोलिंग हो सकते हैं: जान लीजिये कि आपके मूल्य का आकलन वह व्यक्ति नहीं करता है: अपनी बात पर दृढ़ रहिए: धैर्य बनाए रखिए: ऐसे व्यक्ति से जितना हो सके बचिए: नियंत्रक व्यक्ति की परेशानी के स्तर का ध्यान रखिए: सकारात्मक चीज़ों को खोजिए: जब उचित हो तब नियंत्रक व्यक्ति की प्रशंसा करिए: समझ लीजिये कि शायद आपकी आवाज़ सुनी भी न जाये:
https://www.wikihow.com/Deal-With-a-Control-Freak https://www.wikihow.com/Deal-With-a-Control-Freak https://www.wikihow.com/Deal-With-a-Control-Freak https://www.wikihow.com/Deal-With-a-Control-Freak
Checking Your Own Tendencies Deciding to Disentangle Yourself Understanding the Need for Control Responding to the Control Freak Constructively